
מדינת ישראל
משרד החינוך 
אגף בכיר, תפעול רכש ולוגיסטיקה
אגף רכש מכרזים והתקשרויות
ירושלים,  7 ביוני 2021

מכרז מס' 7/4.2021 : הפעלת תוכנית הכנה לבחינות בגרות ללומדים במגזר החרדי

הבהרה 2
סיכום תשובות לשאלות שהגיעו עד לתאריך 10.05.2021
1. כללי

1. נוסח ערבות הבנקאית/ערבות חברת הביטוח או הוראת הקיזוז חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות/הוראת הקיזוז להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.
2. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
3. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.
4. בנספח מספר 3 למכרז זה מצורף חוזה ההתקשרות. 
על המציע למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
5. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר בהצעת המחיר באחד או יותר מהסעיפים, יפסול את ההצעה מאחר שלא ניתן יהיה להשוותה להצעות אחרות. 

6. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


7. אם המציע יתקל בשאלה בעלת חשיבות, במהלך הכנת הצעתו לאחר המועד האחרון להעברת השאלות, הוא רשאי להגיש את שאלתו, לכתובת המייל michrazimedu@education.gov.il  בהתאם למבנה ולאופן המפורטים בסעיף 1.1 במכרז .
אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
8. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר מינהל הרכש הממשלתי בכתובת: HTTP://WWW.MR.GOV.IL
9. הפעילות במכרז הקודם למכרז זה בוצעה ע"י חברת אקסיומה בע"מ

10. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.
2. מענה לשאלות הספקים
להלן טבלה בה מפורטות שאלות ותשובות בנושא המכרז שבנדון, כפי שנתקבלו בכתב במשרדי אגף הרכש:
	סידורי
	מס' הסעיף אליו מתייחסת השאלה
	עמוד
	שאלה
	תשובה

	1. 
	כללי
	
	האם התוכנית מופעלת כיום? אם כן, מי הגוף המפעיל את התוכנית?
	הפעילות במכרז הקודם למכרז זה בוצעה ע"י חברת אקסיומה בע"מ



	2. 
	1.4
	3
	מה קורה לגבי תלמידים אשר נמצאים במהלך לימודים במקרה של הפסקת התוכנית בהיעדר תקציב. 
	ההסכם הינו לשנת לימודי.

אנו מחויבים במסגרת כניסתו של תלמיד לתכנית, לסיים אתו עד למועדים לבגרות שתוכננו עבורו עם כניסתו. בהיעדר תקציב מתאים לתוכנית לא יתווספו תלמידים נוספים

	3. 
	2.4.5
	4
	במהלך בחינת הוראות המכרז נוכחנו כי בסעיף 2.4.5 למכרז נקבעו דרישות סף מצטברות, ששילובן יחד מחמיר שלא לצורך, שכן גם באמצעות חלקן בלבד יוכל המשרד לאתר מציע ראוי לצורך אספקת השירותים. אנו סבורים כי גם הוראת לומדים לאורך תקופה קצרה מזו שנקבעה בתנאי הסף או בהיקף של פחות שעות לימוד מזה שנקבע בתנאי הסף, אינו גורע מיכולתנו לספק את השירותים כפי שהוגדרו במכרז, לשביעות רצונו של המשרד.
לפיכך אנו פונים לוועדה בבקשה לעדכון תנאי הסף כך שהמציע ידרש לעמוד בדרישות ביחס ל-3 מקצועות בלבד מתוך 4 המקצועות המנויים בטבלה, או לחילופין - לתקן את הדרישה כך שהמציע ידרש להוכיח ניסיון של שנתיים בלבד בביצוע הוראת לומדים בכל המקצועות, בהיקף של מחצית השעות שהוגדרו בטבלה בלבד.
	ראה תשובה בהבהרה מספר 1 מיום 27/5/2021

	4. 
	סעיף 3.13 
(פרק 'הגדרות')
	5
	דומה כי הגדרת המונח 'ביצוע הוראה' חסרה התייחסות לדרישת עמידה חוזית-ישירה מול התלמידים – ולא ברור אם מדובר בהשמטה מכוונת (או שמא בטעות).
לפיכך, נבקש לתקן את לשון הסעיף ולהבהיר כי: "לעניין העמידה בתנאי הסף, לא ניתן לייחס ניסיון אשר נצטבר בפרויקטים בהם הספק לא עמד באופן חוזי-ישיר מול התלמידים".

(ולחילופין, אחרת יהיה בלשון הסעיף בכדי לאפשר לגופים לייחס לעצמם - לשם עמידה בתנאי הסף - ניסיון אשר נצטבר בביצוע הוראה שקיימו עבור צד ג', בין שבמתן שירותי הוראה עבור פרויקטים ממשלתיים, ובין שעבור גופים פרטיים (לרוב אינטגרטורים).
	ראה תשובה בהבהרה מספר 1 מיום 27/5/2021

	5. 
	4.5
	7
	האם קיימת מכסה מינימלית ו/או מקסימלית של שעות לקורס ?

ואם כן נבקש לדעת כמה שעות מוקצות לכל קורס.
	יחידת לימוד אחת דורשת לפחות 30 שעות הוראה.

	6. 
	סעיף 4.5 
('ימי הלימוד ושעות הלימוד')
	7
	מצוין בסעיף זה כי "ימי הלימוד יהיו לפחות 3 ימים בין הימים א'-ה' החל מן השעה 14:00" – אך לא ברור באיזה תקופות חלה דרישה זו (האם מדובר בכל שבועות השנה?). לפיכך, נבקש להבהיר עניין זה, וכן האם יש לראות בכך דרישה להיקף מינימלי של שעות הוראה ע"י המשרד? 
(בשולי הדברים, יוזכר כי במרכיבי האיכות המנויים בטבלה שצורפה למכרז, אין כל אזכור להיקף השעות המוצע על ידי כל ספק – ואם יש לכך חשיבות הרי שיתכן וראוי להוסיף לכך התייחסות איכותית בהתאם להצעתו של כל ספק).
	בחינות הבגרות בהם התלמידים ניגשים הם במועדי קיץ או חורף בהתאם ללוח הבחינות של משרד החינוך, לכן מרגע ההרשמה וההכוונה להגשה לבחינה נדרש בהתאם רצף של תקופת לימודים ללא קשר לשנה אלא בהתאם למועד הבחינה, קיץ או חורף.

	7. 
	4.3
	7
	להבנתנו כל תלמיד ילמד מינימום של 20 יח"ל (תנ"ך – 3,    עברית – 2, תושב"ע – 3, ספרות – 2, היסטוריה – 2, אזרחות – 2, מתמטיקה – 3, אנגלית – 3).  האם כך הדבר?
	לפי חוקת הזכאות לבוגר חרדי עליו להשלים מינימום 22 יחל', חייב במקצוע מוגבר 1 מינימום של 5 יחל'.

	8. 
	4.3
	7
	האם לכל יחידת לימוד, זמן הלימוד (תקופות ושעות) הוא זהה?
	ראה תשובה לשאלה 5

	9. 
	4.3
	7
	מהו זמן הלימוד הנדרש לכל מקצוע מבחינת שעות שבועיות   ותקופות לימוד?
	חלוקת השעות השבועיות ותקופת הלימוד מכוונת למועדי הבחינות של משרד החינוך שמתפרסמות בתחילת שנת לימודים ויש לתכנן את מערכת השעות בהתאם.

	10. 
	4.4
	7
	מהם התאריכים המשוערים של כל תקופת לימוד? כמה שבועות מייצגים תקופת לימוד?
	התאריכים המשוערים לכל תקופת הלימוד מותאמים ללוח בחינות מועדי חורף וקיץ של משרד החינוך.
ובהתאם למספר יחידות הלימוד שהתלמיד ייבחן.

	11. 
	4.5
	7
	בסעיף רשום כי ימי הלימוד יהיו לפחות 3 ימים בשבוע. כמה שעות בכל מפגש לימוד? כמה שעות שבועיות נדרשות בכל שבוע?
	ההתאמה לחלוקת השעות בשבוע בהתאם ליחידת לימוד השווה מינימום ל- 30 שעות הוראה.
על הזכיין לכתוב מערכת מותאמת.

	12. 
	4.5
	7
	האם השעות השבועיות כוללות גם את הלימוד וגם את התרגול?   מהי החלוקה הנדרשת בין השיעורים לתרגולים?
	בהתאם לתכנון ורמת הקבוצה יינתנו שעורי תרגול במסגרת הלמידה.

	13. 
	4.3
	7
	לשם הבהרה, נודה על אישורכם כי המסלול הרלבנטי ללימודים על פי התקנון למכרז זה מופיע בסעיף 3.3 לתקנון לגבי נבחנים למגזר היהודי-חרדי (עצמאי)
	מאושר

	14. 
	4.3
	7
	האם הכוונה בהפניה בסעיף זה היא לעמוד 27 בחוזר המנכ"ל?
	כן זה בעמוד 27

	15. 
	4.4
	7
	כמה שבועות אורכת כל תקופת לימודים? האם יש הבדל בשבועות הלמידה  בין מועד חורף לקיץ?
	יש ללמד בהתאם ליחידות הלימוד. אין הבדל במספר השבועות  בכל תקופת לימודים

	16. 
	4.4
	7
	כיצד יש לפעול מבחינת מיקום כיתה וקורס במקרה בו תלמיד/ים בודדים אשר אינם מאפשרים פתיחת קבוצה ואשר לא השלימו את לימודיהם בארבעה סמסטרים כנדרש? 
	תלמידים אלו יגיעו למרכז הלימודי הקרוב ביותר למקום מגורם.

	17. 
	4.6
	7
	בין קהלי היעד מצוין לומדים בני 25-17 שסיימו לימודיהם במוסדות חינוך תרבותיים ייחודים- האם יתכן כי לומדים אלו יעזבו את התכנית בשל גיוס לצבא? 
	בעבר לא היו מקרים כאלה . ייתכן כי בעתיד יהיו מקרים מסוג זה.

	18. 
	4.9
	8
	1. אנא פרטו כמה קבוצות לימוד נפתחו בשנים קודמות.
2. אנא פרטו בכמה קבוצות היו יותר מ-20 תלמידים או פחות מ-15 תלמידים.
	6 קבוצות, כאשר קבוצה 1 - 15 תלמידים , שאר הקבוצות ממוצע של 25 תלמידים בקבוצה

	19. 
	4.8
	8
	מה הערכת מספר התלמידים הפוטנציאליים מביניהם על הזוכה לגייס את הלומדים בתוכנית? 
	בשנה עד כ- 200 תלמידים

	20. 
	4.9
	8
	האם בשנתיים האחרונות היו באחד מאתרי הלימוד יותר מכיתת לימוד אחת? יותר משתי כיתות? נשמח לדעת את מספרי הכיתות שנפתחו בכל אתר בשנתיים האחרונות.

	ישנם אתרים גם עם 10 כיתות לימוד, בדרך כלל יש יותר מכיתה 1. 
באתר 1 – צפון הייתה קבוצה 1

	21. 
	4.7
	8
	נבקש הבהרה מי נדרש לפתוח את תיקי הנבחנים 
האקסטרניים. לפי סעיף זה נראה כי הקבלן אך בנוהל  אגף בכיר לבחינות מצויין כי כל לומד יגיע אישית למקום 
	הקבלן נדרש לפתוח תיקי נבחנים

	22. 
	4.7
	8
	האם הלומדים נדרשים לשלם עבור ביצוע בחינות בגרות? 
האם הקבלן ידרש לאגרה כלשהו ברישום לומדים לבחינות 
	התלמידים לא משלמים על פתיחת תיק לבגרות.

הקבלן משלם.

	23. 
	4.7
	8
	היכן יתקיימו בחינות הבגרות? האם על הקבלן לספק מקום להבחנות? 
	בכל השלוחות האקסטרניות חוץ מירושלים, בירושלים הקבלן הצליח לאחד במקום מתאים למגזר מרב"ח.
התלמידים החרדים בשלוחה האקסטרנית מקבלים כיתה נפרדת. בתיאום מראש.

	24. 
	4.8.3
	8
	נבקש לדעת מניסיון העבר האם הגורמים המפורטים משתפים פעולה ומפנים לומדים או שיש להגיע פרטנית לכל לומד.
	בד"כ קיים שיתוף פעולה של הגורמים שפורטו בסעיף, אך לשלב גם מפגשים פרטניים עם המתעניינים.

	25. 
	4.8.5
	8
	האם יש להעביר למשרד את כל רשימות הפונים כבר בשלב הפניה או אחרי ביצוע מבחני סינון 
	רשימות הפונים יועברו לפני מבחני הסינון.

	26. 
	4.8.7
	8
	האם הצהרת התלמיד כי אינו מקבל השתתפות כספית מהמשרד או מהרשות המקומית מספקת  או שעל הקבלן לבדוק הנושא בדרכים נוספות? 
	ההצהרה מספיקה

	27. 
	4.8.7
	8
	כיצד יוודא הקבלן לוודא כי הלומד אינו מקבל השתתפות כספית מהמשרד או מהרשות המקומית או מכל גורם אחר בנושא לימודים לבגרות?

	28. 
	4.9
	8
	האם ניתן לפתוח קבוצה מעל 20 משתתפים במידה ויש ביקוש באיזור גאוגרפי מסיים? מה מקסימום הלומדים? 
	כפי שמצוין במכרז עד 20 לומדים בקבוצה, לצורך מתן מענה מיטבי ללומדים

	29. 
	4.9
	8
	מהם מס' המשתתפים במינימום בקבוצה במקצוע אחד שהאגף מתחייב אליו? 

	האגף לא מתחייב, מינימום קבוצה כפי שכתוב בסעיף 4.9, 15-20 לומדים.

	30. 
	4.10 

	9
	נכתב כי הליך המיון יבוצע באישור המשרד – ואולם לא נכתב למי נתון שיקול הדעת הסופי בקשר לקבלת תלמיד כזה או אחר לפרויקט. לאור העובדה שמדובר במכרז בעל תשלום המותנה בהצלחה, הרי שמדובר בנקודה בעלת השפעה מכריעה על כדאיות הפרויקט (וניהול הסיכונים שבו). לפיכך, נבקש להבהיר באופן חד-משמעי: למי נתונה ההחלטה הסופית בדבר קבלת/אי-קבלת תלמיד לפרויקט? האם לספק או שמא למשרד?
	המשרד תחילה מאשר תלמיד שעומד בקריטריונים לקבלה לתכנית.
ולאחר מבחני המיון לשיקול דעת בין הקבלן לאגף ונדרש לבנות תכנית תגבור לתלמידים מתקשים.

	31. 
	4.10.2
	9
	האם ניתן למיין לומדים לרמות לפי מבחני מיון מוכרים כדוגמת מבחן תיל ? 
	כן זה אפשרי

	32. 
	4.1.0.2
	9
	נבקש מידע אודות מספר קבוצות הלימוד שהיו בשנים האחרונות ובאיזו רמה למדה כל קבוצה 

	השנה היו 4 קבוצות, בשנה קודמת היו 7 קבוצות. 

רמת הלימוד משתנה בהתאם לרמת הלומדים באותה שנה.

השנה היתה הארכת הפעילות ללא תוספת תקציב, למעט הוספת עוד 50 תלמידים וזאת, לאור העובדה שהתנהלנו השנה ללא תקציב מדינה.

	33. 
	4.12
	10
	על פי חוק הגנת הפרטיות חלה חובה לקבל הסכמה של התלמידים להעברת מידע. כיצד יש לפעול במקרה בו התלמיד מסרב להעברת המידע הנוגע לו למשרד החינוך? 
	אין שינוי בנוסח הסעיף. מבחינה משפטית קבלן שנבחר במכרז הוא זורע ארוכה של המשרד ולכן אין העברת מידע ולא נדרש אישור של תלמיד להעברת מידע מהקבלן למשרד.  

	34. 
	4.11.2
	10
	איזה אחוז משעות ההוראה המוגדרות כחובה ע"י משרד החינוך בכל מקצוע צריך להינתן על ידי מורי התכנית ואיזה אחוז יכולים ללמד מתרגלים 
	שעות החובה ליחידת בגרות 1 מינימום 30 שעות הוראה.
מסך המורים כ – 10% מתרגלים.

	35. 
	4.14.4
	11
	האם הקבלן מחויב להמשיך להפעיל את האתרים המופעלים כיום, המוזכרים בסעיף זה?

במידה וכן - האם קיים הסכם שכירות במקומות אלה? מה גובה דמי השכירות החדשיים? 
	הקבלן יפעיל מטעמו מרכזי לימוד וישלם עליהם את השכירות. מאחר והמשרד אינו צד להתקשרויות של הספק הנוכחי, אין בידי המשרד את הנתונים המבוקשים.

	36. 
	4.14.4
	11
	האם ישנה חובה לקיים את הפעילות באתרים שהוצגו במכרז? האם ניתן לקיים את הלימודים במוסדות חינוך לאחר שעות הלימודים?
	כן חייב ללמד באתרים שביישובים שהוצגו במכרז.

חל איסור ללמד במוסד החינוך.

	37. 
	סעיף 4.14.7 

	11
	בפועל, משמעות הסעיף היא כי יהיה על המציע הנבחר לשכור כיתת לימוד 24/7 (במקום באופן שעתי). מדובר בנטל כלכלי כבד, אשר ייפגע – באופן משמעותי – ביכולת הספק להקצות תקציב גבוה יותר לשכר ההוראה (כלומר לאיכות המורים). 

כמו כן, דומה כי מדובר בסעיף אשר יעלה קושי רב (לשון המעטה) לאכוף אותו. 

לפיכך, נבקש למחוק את הסעיף. 

לחילופין, במידה והסעיף נשאר בעינו - ואל מול החשש הגדול שהוא לא ייאכף - נבקש להוסיף לפיצויים המוסכמים בסעיף 6.2, הטלת פיצוי משמעותי על אי-עמידה בדרישה זו. 
	על הקבלן לוודא כי כיתות הלימוד הנשכרות ישמשו את הקבלן והתלמידים לפי צורך כולל מקום ללמידה פרטנית עבור התלמידים. אין מניעה מלשכור באופן שעתי את המקומות ובתנאי שהן יקיימו את התנאים שהוגדרו בסעיף 4.14.7

	38. 
	4.14.4
	11
	האם ניתן להציע אתרים במקומות אחרים? 
	כן בהתאם לאוכלוסיית התלמידים.

	39. 
	4.14.4
	11
	האם ישנה כמות מינימום של אתרים שעל הספק להציע?
האם ניתן להציע יותר מאתר אחד באותה העיר?
	בהתאם למספר הנרשמים בתכנית וההגעה בתחבורה ציבורית מותאמת.

	40. 
	4.14
	11
	האם בשעות בהן לא מתקיימים לימודים רשאי הזוכה לעשות שימוש באתר ביצוע הלימודים בהתאם לשיקול דעתו? (נחדד הכוונה כי בשעות הלימודים האתר יהיה ייחודי עבור התוכנית). 

	41. 
	4.11.2
	11
	נשמח לקבל הבהרה לגבי שילוב למידה מתוקשבת במסלול למידה באתר פיסי לביצוע תרגול וביסוס הידע. 
	לאור תקופת הקורונה עולה הצורך בשילוב הכנת חומרים מתוקשבים ללמוד קבוצתי ולתרגול לימוד עצמי. ייתכן ולתלמידים אלו אין אמצעי קצה ויצטרכו להגיע לאתר פיסית כדי ללמוד ולתרגל.

	42. 
	4.13.2
	11
	האם הלומדים ידרשו להחזיר את המחשבון המילונית למוסד בסיום הלימודים? 

	הלומדים אמורים להחזיר הם לא משלמים בתכנית.

	43. 
	4.17
	12
	להבנתנו בכל תחילת שנה יתחילו כ- 200 תלמידים חדשים. האם כך הדבר? מהי החלוקה בשנים האחרונות והצפי לעתיד בין גברים לנשים?
	התכנית מיועדת לגברים חרדים בלבד.

	44. 
	4.17
	12
	האם מדובר על 200 לומדים בכל מועד או 200 לומדים בסה"כ בשנה בשני המועדים יחד?
	כ- 200 לומדים בשני המועדים

	45. 
	4.17
	12
	האם ניתן לקבל רשימה של פריסה גיאוגרפית של התלמידים בשנים קודמות? האם ישנו צפי לפריסה הגיאוגרפית לתלמידים בשנה הקרובה?
	בהתאם לסעיף במכרז 4.14.4

	46. 
	4.16
	12
	נבקש לוודא כי הכלל לגבי הניירת אינו חל בכל הנוגע לחומרי לימוד של הזוכה, הנושאים לוגו שלו ואשר אינם ידועים בהכרח לתוכנית
	אין שינוי בנוסח הסעיף. חומרי לימוד שהם ספרים שקיבלו אישור לפי דין ונהלי משרד החינוך יכול להיות לוגו של הקבלן בהתאם לנהלי משרד החינוך בעניין. בכל חומר אחר תחול ההוראה בסעיף 4.16.

	47. 
	4.17
	12
	עד לאיזה היקף רשאי המשרד לצמצם את הפרוייקט ומה זמן הודעה מראש במקרה כזה
	המשרד פועל לפי חוק התקציב. התקציבים מתואמים לתקופה. אין המשרד יכול לצפות או לדעת מראש את התקציבים המיועדים לו מראש, אך הודעה תימסר לקבלן לפחות חודש מראש לפני תחילת שנת הלימודים

	48. 
	4.14.7
	12
	נשמח לקבל הבהרה לגבי גורמים חיצונים שאינם שייכים לתכנית 
	אין

	49. 
	4.15
	12
	האם עד כה הלומדים שילמו עבור הלימודים? במידה וכן כמה? 
	לא נגבה כל תשלום מתלמידים

	50. 
	5.5
	13
	האם ניתן להציג מספר עובדים כדוגמא? זאת מאחר ולא ניתן להציג צוות כאשר לא ידועים המיקומים הסופיים וכאשר חלק מהעובדים הינם עובדים קיימים אשר ישויכו לפרויקט באופן ייעודי ויאלצו לסיים את תפקידם הנוכחי וכאשר חלק מהעובדים יגויסו באופן מיוחד לטובת הפרוייקט, בשלב בו כלל לא ברור אם נזכה במכרז. יתרה מכך, צוות המורים יורכב בהתאם לצורך. 
	מספר העובדים מותאם למספר מקצועות ההוראה ובהתאם למספר הקבוצות ואתרי הלימוד.
על הקבלן להיערך בהתאם לצורך.

	51. 
	5.8
	13
	האם לצורך סעיף זה, מורים המלמדים במערכת החינוך נחשבים כעובדי מדינה? האם יש מניעה לשבץ מורים המלמדים במערכת החינוך? 

	לא כל המורים הם עובדי מדינה. ביחס למורים שהם עובדי מדינה יחול הסעיף ויש מניעה לשבצם.

	52. 
	5.12
	14
	בהתאם לצו ההרחבה אין חובה להפריש יותר מגובה השכר הממוצע במשק, האם המכרז מחייב הפרשה על מלוא השכר גם מעבר לאמור בצו ההרחבה?
	יש להפריש על פי כל דין

	53. 
	5.12
	14
	בהתאם לצור ההרחבה חובת ההפרשה הינה רק לאחר שישה חודשי עבודה לעובד ללא ביטוח קיים ולאחר שלושה חודשי עבודה באופן רטרואקטיבי לעובד בעל ביטוח קיים, האם הכוונה היא להיטיב אל מול צו ההרחבה ולהפריש לכל עובד החל מהיום הראשון?
	יש להפריש על פי כל דין

	54. 
	5.12
	14
	שאלה זהה לעניין גובה ההפרשות לפיצויים – האם ניתן להסתפק בהפרשה ל פיצויים בגובה של 6% בהתאם לאפשרות בצו ההרחבה? 
	יש להפריש על פי כל דין

	55. 
	5.17.1
	15
	האם נדרש להעסיק מנהל תוכנית במשרה מלאה?
	בהתאם להיקף הפרויקט בפריסה ארצית.

	56. 
	5.17.2
	16
	האם ישנה כמות מינימאלית של מורים שיש להעסיק?
	בהתאם לתכנית הלימודים והמקצועות הנלמדים.

	57. 
	5.17.3
	16
	האם ישנה כמות מינימאלית של מתרגלים שיש להעסיק?
	בהתאם לצורך של התלמידים ולמקצועות הלימוד.

	58. 
	6
	18
	אנא אשרו כי לקראת הבחינות ניתן יהיה לקיים שעורי תגבור מעבר גם לשעות הלימודים.
	על הקבלן לתכנן את מערך הלימוד והתרגול לקראת בחינת הבגרות.

	59. 
	7
	19
	א. מי הקבלן המפעיל כיום את התכנית? 
ב. האם יתכן כי לומדים נמצאים באמצע תכנית לימודים יעברו לקבלן החדש או שהלומדים יסיימו את התכנית עם הקבלן הראשון? 
ג.. היות ויתכן כי תלמידים ימשיכו ללמוד עם קבלן חדש נבקש לדעת איפה פועלות כיום כיתות וכמה לומדים יש בכל כיתה וכן כיצד יתוגמל כל קבלן עבור לומדים שנמצאים באמצע תכנית הלימודים.

ב.- ג.  לומדים הנמצאים באמצע תכנית לימודים יסיימו את התכנית עם הקבלן הקיים.



	60. 
	8.6
	20
	לחברה חומרי לימוד והכנה לקורסים השונים, אשר מלוא הזכויות בהן שייכות לחברה. הגם שאין מדובר בתוכנית ייחודית נבקש אישורכם כי ככל שיעשה שימוש בחומרי הלימוד הקיימים של החברה, הרי שמלוא הזכויות בחומרים אלה תשארנה של החברה בלבד.  
	הזכויות בתכניות שהיו קיימות אצל החברה לפני ההתקשרות ישארו שלה. כל התוצרים של הפעלת התכנית עבור משרד החינוך יהיו של המדינה

	61. 
	13.1
	26
	נבקש לדעת:

1. מה היה מספר הבחינות ל-3 יח"ל בכל אחת משלוש השנים האחרונות?

2. מה היה מספר הבחינות ל-4 יח"ל בכל אחת משלוש השנים האחרונות?
3. מה היה מספר הבחינות ל-5 יח"ל בכל אחת משלוש השנים האחרונות?
4. מה היה שיעור ההצלחה בבחינות ל-3 יח"ל, ל-4 יח"ל ול-5 יח"ל?
	המדידה שלנו היא בזכאות לבגרות ומתוך הזכאים 67% עברו.
לדוגמה מתוך 676 תלמידים – 

3 יחל' – 292 תלמידים

4 יחל' – 104 תלמידים

5 יחל' – 296 תלמידים
שיעור הצלחה של 67%

	62. 
	13.2.2
	26
	כמה נבחנים עברו את הבחינות בציון משוקלל של למעלה מ-80, בכל אחת משלוש השנים האחרונות?
	18% קיבלו למעלה מציון 80

	63. 
	13.1
	26
	בסעיף רשום כי: "עבור כל לומד שעמד בהצלחה בבחינת הבגרות..." הכוונה היא שניגש לבחינת הבגרות או שעבר את בחינת הבגרות? מהו התשלום במידה והתלמיד ניגש לבחינת הבגרות אך לא עבר אותה? כלומר להבנתנו על הספק לממן את התוכנית עד סיום בחינות הבגרות.
	הכוונה לתלמיד שניגש ועבר את בחינת הבגרות.
נכון.

	64. 
	13.1
	26
	נבקש לקבל התפלגות על נתוני העבר לפי מקצוע של אחוז/כמות תלמידים שלא עברו את הבחינה.

	מתמטיקה – אין נכשלים

מקצועות קודש תנ"ך - תלמוד – אין נכשלים

אזרחות, היסטוריה, ספרות נכשלים כ- 20%. (בדרך כלל נגשים למועד הבא ועוברים)

	65. 
	13.1
	26
	כמה מועדים יש לכל בחינה?
	מקצועות חובה שאינם מסלול חרדים יש את מועד חורף, קיץ ומועד ב'.

בתשפ"א נקבעו מועדים ייחודיים בשל הקורונה, יש להתעדכן בהתאם להודעות של אגף הבחינות.

שאר המקצועות התואמות למגשר החרדי מתקיימות במועד קיץ בלבד.

	66. 
	13.1
	26
	בסעיף רשום כי: "יתרת התשלום 25% של כל יחידת לימוד....".   האם במידה ותלמיד לא זכאי לתעודת בגרות לא ישולמו 25% הנותרים?
	לא תשולם יתרת התשלום

	67. 
	13.2.4
	26
	נבקש הבהרה על סכום הבונוס השנתי. האם 100 אש"ח הם הממוצע הרב שנתי של גובה הבונוס כי  זהו הסכום שנקבע על ידי המשרד כבונוס מקסימלי?
	בסעיף מצוין כי סכום 100 אש"ח הינו לשנתיים.

	68. 
	17.1
	32
	התוכנית הינה לשנתיים אולם ההתקשרות הינה לשנה. נודה על הסבר על הפער, מה גם שהתשלומים הינם תלויי השלמה של התוכנית וכך גם הבונוס. מה קורה עם תשלומים במקרה של הפסקת התוכנית אחרי שנה? 
	ההתקשרות הינה לשנה עם 4 שנות אופציה 

סה"כ 5 שנים. ההסכם הינו לשנה אחת בלבד.

תהיה הארכה של ההתקשרות ללא תוספת עלות להשלמת הלימודים של התלמידים, שכבר החלו בלימודיהם.


	69. 
	13
	62
	נבקש לבדוק האם הנוסח של הביטוח לא חייב להיות בהתאם לחוזר מפקח על הביטוח שפורסם במאי 2019- חוזר ביטוח 6-1-2019 על מנת שנוכל לקבל את אישורה של חברת הביטוח לחתימה
	כן

	70. 
	נספח 6 – חוברת ההצעה
	86
	בעמודה של הפירוט לפי השנים חסרה השנה האחרונה – תשפ"א.
	יש לפרט את הניסיון על פי הטבלאות שבחוברת ההצעה 

	71. 
	נספח 6 – חוברת ההצעה
	90
	בעמודה של הפירוט לפי השנים חסרה השנה האחרונה – תשפ"א.
	יש לפרט את הניסיון על פי הטבלאות שבחוברת ההצעה 

	72. 
	10 פסקה שלישית
	92
	אנא אשרו כי גם חל"צ שהיא מלכ"ר, תרשום סכום זהה בטור "ללא מע"מ" ובטור "כולל מע"מ".
	כן

	73. 
	נספח 6 – חוברת ההצעה
	92
	הצעת המחיר – האם לא נכון היה לתמחר את יחידת הלימוד לפי מקצוע? עלויות כוח האדם וזמן הלימוד הם שונים ממקצוע למקצוע.
	ההתייחסות הינה להרכב כל תעודת הבגרות.
התשלום הינו עבור זכאות איכותית לתעודת הבגרות.
כך הבוגרים ישולבו לשוק העבודה.

	74. 
	נספח א' 6
	102
	נא אשרו שניתן להסתפק בחתימת מורשי החתימה מטעם המציע
	החותמים יהיו על פי הנדרש בנספח

	75. 
	כללי
	
	1. כמה שעות נדרשות על מנת להכין תלמיד ליחידה?
2. האם מספר השעות הנדרש הוא בהתאם לתכניות הלימודים של האגף לחינוך מבוגרים?
3. כמה יחידות לימוד יכול ללמוד תלמיד במועד אחד?
	1. לפחות 30 שעות לכל יחידות לימוד.
2. התוכנית אינה קשורה לאגף לחינוך מבוגרים.
3. מספר היחידות הלימוד לתלמיד יהיו בהתאם לתוכנית אישית של התלמיד ובהתאם ליכולותיו.

	76. 
	כללי
	
	מי מבצע את הפעילות כיום?
	ראה תשובה  לשאלה 1


3. נספח מספר 6 – טופס הגשת ההצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 3 תקליטורים או התקנים ניידים (DOK) כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
2. על המציע לסמן בדף 3 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 8 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
4. סעיף 9 – נתוני מנהל התכנית המיועד – יש לפרט את ניסיונו של מנהל התכנית המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 9 לבין קורות החיים.
5. סעיף 10 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.
דפי עזר אלו משמשים לבחינת סבירות ההצעה.


בכבוד רב,


אורנה מיטמיגר
                           
מנהלת אגף רכש מכרזים והתקשרויות

